অপারেশন সিঁদুর শুধুমাত্র ‘ট্রেলার ছিল’, পাকিস্তানকে হুঁশিয়ারি সেনাপ্রধানের

ওয়েব ডেস্ক: অপারেশন সিঁদুর শুধুমাত্র ‘ট্রেলার ছিল…’ সোমবার কার্যত এই ভাষাতেই পাকিস্তানকে হুঁশিয়ারি দিলেন ভারতীয় সেনার প্রধান উপেন্দ্র দ্বিবেদী। সোমবার একটি অনুষ্ঠানে সেনা প্রধান উপেন্দ্র দ্বিবেদী বলেন, ‘যখন পাকিস্তান জঙ্গি কার্যকলাপকে উস্কে দেয়, তখন সেটা আমাদের মাথাব্যথার কারণ হয়। আমরা উন্নতির কথা বলি, কিন্তু যখনই পাকিস্তান তাতে বাধা দেওয়ার চেষ্টা করে, আমাদের পদক্ষেপ করতেই হয়। জঙ্গি এবং তাদের হ্যান্ডলারদের বিরুদ্ধে আমরা পদক্ষেপ করবই। যদি কোনও হুমকি-বার্তাও আসে, আমরা জানি কাকে উত্তরটা ফিরিয়ে দিতে হবে।’ তিনি আরও দাবি করেন, ‘পাকিস্তান এখনও ক্রস বর্ডার টেররিজম চালাচ্ছে। মে মাসের অপারেশন সিঁদুর শুধুমাত্র একটি ট্রেলার ছিল।’

প্রসঙ্গত, ২০২৫ সালে ২২ এপ্রিল পহেলগাঁও হামলা। এরপরই সেই হামলার জবাবে কার্যত অপারেশন সিঁদুর শুরু করেছিল ভারত। ভারতের জবাবে পাকিস্তান ও পাক অধিকৃত জঙ্গিঘাঁটিগুলো গুঁড়িয়ে দেওয়া হয়। জৈশ ই মহম্মদ এবং লস্কর ই তৈবার একাধিক ঘাঁটি  ধুলিস্যাৎ করে দেওয়া হয়। পাকিস্তানকে চাপে ফেলতে একাধিক সিদ্ধান্ত নেওয়া হয় ভারতের তরফে। তবে তারপরও ভারতের উপর হামলা চালাচ্ছে পাকিস্তান।

আরও পড়ুন: এবার আল ফালহা বিশ্ববিদ্যালয়ের চেয়ারম্যানকে সমন দিল্লি পুলিশের

এই ঘটনার পর এদিন সাংবাদিক বৈঠকে ভারতীয় সেনার প্রধান উপেন্দ্র দ্বিবেদী বলেন, পাকিস্তান এখনও জঙ্গি পাঠিয়ে নাশকতা (Cross Border terrorism) ঘটাচ্ছে । তবে, ভারতের হামলা চালালে আবারও সেই জবাব ফিরিয়ে দেবে ভারত।